Vidagas

Vidagas () – miestelis šiaurės Portugalijoje, Vila Realo apskrityje, Šaveso savivaldybėje, 15 km į pietvakarius nuo Šaveso, prie Ribeira da Oro upelio. Netoliese praeina Vila Realo–Leono greitkelis. Yra Švč. Mergelės Marijos Nekaltojo Prasidėjimo bažnyčia, kelios koplyčios, Vidago rūmai-viešbutis (1910 m.). Trykšta mineralinės versmės, pilstomas vanduo.Vidago, finewaters.com

 Istorija 

Vidagas kūrėsi apie čia trykštančias mineralines versmes. XIX a. pab. – XX a. pr. gyvenvietė vystėsi kaip mineralinių versmių kurortas, vanduo garsėjo gydomosiomis savybėmis. 1910 m. pastatyti prabangūs rūmai-viešbutis su golfo, teniso aikštynais, čiuožykla, šokių salėmis. 1925 m. Vidagui suteiktas miestelio statusas.«Lei n.º 1803, de 20 de julho». diariodarepublica.pt. Vėliau Vidago reikšmė sumažėjo, daug pastatų apleista.

 Šaltiniai 

Kategorija:Portugalijos gyvenvietės
Kategorija:Portugalijos kurortai